Pa vas wat gesin vergiftig | Nuus24
Dertien sterf ná hul giftige hoesstroop drink
Johannesburg – 'n Man wat van die moord op sy agt maande oue baba aangekla word, het Dinsdag in die landdroshof in Potchefstroom verskyn, het die polisie in Noordwes gesê.Hy staan ook tereg op 'n aanklag van poging tot moord nadat hy na bewering probeer het om sy vrou en kinders Sondag op 'n plaas in die Klipdrift-gebied naby Potchefstroom te vergiftig, het kaptein Amanda Funani gesê."Die man was glo besig om sy vrou aan te rand toe sy weggehardloop en die egpaar se vyfjarige seuntjie en agt maande oue babadogtertjie agtergelaat het," het Funani gesê.Die 24-jarige pa het sy kinders na bewering gedwing om 'n giftige vloeistof te drink.Die ma (20), het oomblikke later teruggekeer en is toe glo gedwing om giftige mielies te eet.'n Buurman het die plaaseienaar van die voorval vertel.Die babadogtertjie is op die toneel dood verklaar. Die vyfjarige seuntjie en sy ma is na die Potchefstroom Hospitaal geneem waar hul toestand as stabiel beskryf word.Volg Nuus24 op Twitter.
Lees meer oor: gesinsgeweld | moorde VOLGENDE OP NUUS24X